म्हापशेंः व्हो संवसार म्हणल्यार एक खेळाचें मैदान आसा. विद्यार्थ्यांनी स्वताच्या नेमांनी ताचेर खेळपाक जाय अशें इव्हेंट्स फॉर प्रुडंट मीडियाचो कार्यकारी संपादक रोहीत वाडकार हांणी सांगलें. ज्ञानप्रसारक मंडळाचें कॉलेज आनी संशोधन केंदांत पयल्या वर्साच्या विद्यार्थ्यां खातीर आयोजीत केल्ल्या ओरिएंटेशन कम इंडक्शन कार्यावळीचें उक्तावण केल्या उपरांत ते मुखेल सोरये म्हणून उलयताले. संवसारीकरणाच्या सद्याच्या तेंपार प्रादेशीक कल्पना लेगीत म्हत्वाच्यो थारपाक लागल्यात. ताका लागून सगळे कडेन संद तयार जातात. तांचो लाब घेवपा खातीर विद्यार्थ्यांनी तयार आसपाक जाय अशें तांणी सांगलें.
 विद्यार्थ्यांनी अभ्यासा वांगडाच हेर गजालींत वांटो घेवपाक जाय, आपलो फुडार सुरक्षीत करपाक जाय. आपून ह्या कॉलेजांत शिकलां. प्राचार्य डी बी आरोलकार हांच्या फुडारपणा खाला कॉलेज प्रगतीचे तेंगशेर पावलां अशें तांणी नमून केले. सुरवेक प्राचार्य आरोलकार हांणी सगल्यांक येवकार दिलो. शिक्षणीक कारकिर्दीं वांगडाच डीएमसी शिक्षण संस्था विद्यार्थ्यांक तरेकवार संद उपलब्द करून दिता. फुडाराविशीं चड हुस्को करीत बसनाकात. शिकत रावात आनी जीण तुमची जनताय घेत रावतली अशें तांणी पयल्या वर्साच्या विद्यार्थ्यांक सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 